Љутовид
Љутовид (1039—1054) је био српски владар Захумља и стратег Рашке, Травуније и Босне. Био је син српског владара Љутомира, и млађи брат Туђемира који је пребегао на острво Хвар.

Љутовид је био независан словенски владар Захумља, владао је западном Херцеговином и јужном Хрватском. Он је напредовао половином 11. века, јер је био у добрим односима са Византијом. Имао је врховну власт Срба у то време.

У повељи јула 1039. Љутовид је описан као „protospatharios epi tou Chrysotriklinou, hypatos, strategos” Србије и Дукље што указује да је Михајло IV Пафлагонац учврстио Љутовиду право у суседним земљама, укључујући и у Дукљи.

1042. добио је од Византијског цара пуно злата, за подршку против Стефана Војислава. Своју војску је водио са севера 1042. године у битку, али је упао у заседу код Клобука око Конавле (тада део Травуније), и тада га је један од Bојиславових ратника погодио и ранио, али је Љутовид ипак побегао са војском. Стефан Војислав је након тога наставио са његовим освајањима Травуније и Захумља.

У могућим фалсификованим документима између 1039. и 1151. године, Љутовид је доделио манастир на Локруму код Бабиног Поља на острву Мљету (данашња Хрватска). Према томе, Љутовид је изјавио да нико, нити Неретљан, нити грађанин или Стон, нити Латин, нити Словен, не може да омета његову донацију. После тога губе власт над државом, али ће Тихомировићи владати неким острвима.

Види још 
 Битка код Бара
 Стефан Војислав
 Устанак кнеза Војислава

Референце

Литература

Спољашње везе 
 http://www.montenegrina.net/pages/pages1/istorija/duklja/ljetopis_pop_dukljanina_latinicna_redakcija.htm

Историја Срба у средњем веку
Умрли 1054.
Српски владари
Владари у Европи у XI веку